Ek ht n vit C tablet opgelos in n glas water die avo skoon gemaak en in n bakkie gesit en die vit C bo oor gegooi!
Nou vir daai konfyt! Moenie dat prentjies van tannies, wat heeldag voor die stoof staan en sweet, jou kop... binneskiet nie. Die konfyt kook tussen 5 en 10 minute en jy hoef dit nie te bottel nie, want jy maak net wat jy benodig – nie vir ál die bure, vriende en familie nie. Plaas solank 'n piering in die vrieskas om die konfyt later mee te toets.
Sny die stingels en enige slegte plekke uit die aarbeie uit. As hulle klein is, halveer dit, terwyl die groot aarbeie in kwarte gesny moet word. Dit moet 300 g weeg, nádat jy al die uitsny- knipwerk gedoen het. Druk ongeveer die helfte van die aarbeie met 'n vurk fyn.
Sny twee kante van die suurlemoen oor die lente reguit af – ongeveer 'n half-sentimeter breed - sodat jy 'n stuk kry met baie skil en wit, maar min vesels.
Meng die aarbeie, suiker en suurlemoenstukke in 'n klein kastrol. Laat die suiker oor 'n lae hitte smelt. Bring tot kookpunt – die suiker moet heeltemal gesmelt wees voor dit kook. Dit moet vinnig kook – al borrelend. Haal die konfyt na 5 minute van die hitte af. Vat 'n teelepel vol en gooi dit in die verkoelde piering. Plaas in die vrieskas vir 'n minuut. Druk dit nou met jou vinger – as dit plooie maak moet dit nog 'n bietjie kook. Laat dit nog 2 – 3 minute kook.
Toast se ma het my dié marmelade leer maak. Ek kon nie glo dat jy byna tien heuningpotjies vol uit vier vrugte kan kry nie!
1 Sny die bokant en onderkant van al die vrugte af. Gebruik die fynste deel van ‘n rasper en rol die vrugte een vir een daaroor. Die idee is nie om die skil heeltemal te verwyder nie, maar slegs om die boonste was en olielagie te verwyder en te kneus. Sny nou elkeen oor die lengte in vier. Verwyder die wit los vliesie in die middel, en enige pitte.
2 Sny elke kwart in die dwarste in so dun as moontlik skyfies. Plaas al die vrugte en enige sap in ’n swaarboompot. Die swaarboompot moet eers moet botter gesmeer word voordat jy die vrugte daarin sit om te verhoed dat die konfyt vasbrand.
3 Bedek die vrugte met die kookwater en laat dit prut vir 30- 45 minute of todat die vrugte sag is. Dis reg sodra jy maklik met jou duim en wysvinger ’n stukkie skil kan fyn druk.
4 Verwyder die pot van die stoof en voeg al die suiker by. Laat dit staan vir ongeveer ’n uur en roer nou en dan tot al die suiker opgelos het.
5 Plaas die pot terug op die stoof en bring dit na kookpunt. Laat dit prut vir ongeveer ’n uur. Halfpad deur die kookproses sal ’n dik skuim vorm op die bokant van die stroop. Skep hierdie skuim af met ’n groot lepel.
7 Verhit die oond tot 100 °C en plaas al die potjies op ’n groot plaat in die oond. Los die potjies in die oond en haal uit soos wat jy die potjies begin vul. Plaas ‘n paar van die potjies in ‘n kastrol met kookwater wat omtrent tot die helfte van die potjies se buitenkant kom. Dit is noodsaaklik dat die potjies goed warm is, anders sal dit bars.
8 Toets of die marmelade gereed is deur van die stroop met ’n houtlepel te skep en te laat afloop. As daar ’n jellierige druppel aan die lepel bly hang, is die stroop reg.
9 Skep die konfyt dadelik in die potjies. Maak die potjies tot bo vol aangesien die konfyt sal sak soos dit afkoel. Laat heeltemal afkoel en sit dan die deksels op.